《东都酺宴》
唐代·张说

尧舜传天下，同心致太平。吾君内举圣，远合至公情。

锡命承丕业，崇亲享大名。二天资广运，两曜益齐明。

道畅昆虫乐，恩深朽蠹荣。皇舆久西幸，留镇在东京。

合宴千官入，分曹百戏呈。乐来嫌景遽，酒著讶寒轻。

喜气连云阁，欢呼动洛城。人间知几代，今日见河清。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。